An Droma (en okitaneg, distaget [ˈdru.mɔ]; Drôma en arpitaneg, distaget [ˈdʁoːma]; Drôme e galleg hag ent-ofisiel, distaget [dʁoːm]), zo un departamant eus kreisteiz Bro-Chall, er rannvro Arvern Ron-Alpoù. Valença eo ar pennlech anezhañ, hag an niverenn 26 a zo roet dezhañ. Dont a ra e anv eus ar stêr Droma. En Daofinez emañ, hag ar pep brasañ eus an departamant a zo en Okitania, war-bouez ar penn norzh, en-dro da Albon, a zo en Arpitania.